Document ID: 32007D0237

DECIZIA COMISIEI
din 13 aprilie 2007
de modificare a Deciziei 92/452/CEE în ceea ce privește anumite echipe de recoltare și de producere de embrioni din Canada, Noua Zeelandă și Statele Unite ale Americii
[notificată cu numărul C(2007) 1582]
(Text cu relevanță pentru SEE)
(2007/237/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 8 alineatul (1),
întrucât:
(1)
Decizia 92/452/CEE a Comisiei din 30 iulie 1992 de stabilire a listei autorizate a echipelor de recoltare și de producere de embrioni în țările terțe, pentru exportul de embrioni de animale din specia bovină către Comunitate (2) prevede că statele membre nu pot importa embrioni provenind din țări terțe decât în cazul în care aceștia au fost recoltați, prelucrați și depozitați de către echipe de recoltare de embrioni menționate în lista anexată la decizia de mai sus.
(2)
Canada, Noua Zeelandă și Statele Unite ale Americii au solicitat să se aducă modificări listelor țărilor lor, în ceea ce privește anumite echipe de recoltare și de producere de embrioni.
(3)
Canada, Noua Zeelandă și Statele Unite ale Americii au oferit garanții referitoare la respectarea normelor corespunzătoare stabilite în Directiva 89/556/CEE, iar echipele respective de recoltare a embrionilor au fost oficial desemnate pentru exportul spre Comunitate de către serviciile veterinare competente ale țărilor respective.
(4)
Decizia 92/452/CEE trebuie modificată în consecință.
(5)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică în conformitate cu anexa la prezenta decizie.
Articolul 2
Prezenta decizie se aplică începând cu a treia zi de la data publicării în Jurnalul Oficial al Uniunii Europene.
Articolul 3
Prezenta decizie se adresează statelor membre.
Adoptată la Bruxelles, 13 aprilie 2007.

Labels: 3
18
6